Gymnázium Pankúchova 6, 851 04 Bratislava

**V ý z v a**

 na predloženie cenovej ponuky v prieskume trhu v zmysle 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**1. IDENTIFIKÁCIA VEREJNÉHO OBSTARÁVATEĽA**

Gymnázium
Pankúchova 6
851 04 Bratislava

**Kontaktná osoba**

Mgr. Martin Dužek

tel. číslo: 0911 432 853

e-mail: duzek.martin@gmail.com

**2. PREDMET ZÁKAZKY**

*2.1. Predmet zákazky*

Predmetom zákazky je: Lyžiarsky výcvikový kurz žiakov gymnázia pre verejného obstarávateľa Gymnázium Pankúchova 6, 851 04 Bratislava.

*2.2 Identifikácia predmetu obstarávanie podľa spoločného slovníka obstarávania (CPV)*

80500000-9 Školiace (výcvikové) služby

80415000-6 Lyžiarska škola

60000000-8 Dopravné služby

*2.3 Opis predmetu zákazky*

Predmetom tohto prieskumu trhu je výber najvhodnejšej ponuky, ktorá zabezpečí predmet zákazky definovaný v bode 2.1 „Výzvy“ na predloženie ponuky (ďalej len „Výzva”), vrátane dopravy žiakov a pedagógov z Bratislavy do ubytovacieho zariadenia a späť.

2.3.1 Podrobné vymedzenie predmetu zákazky a rozsahu zákazky je v Prílohe č. 1„Výzvy”

*2.4 Predpokladaná hodnota zákazky:*

Predpokladaná hodnota zákazky je: 8 100 € s DPH

**3. PODMIENKY PLNENIA**

Na predmet zákazky uvedený v bode 2 „Výzvy” na predloženie ponuky bude s úspešným uchádzačom uzatvorená zmluva.

Miestom plnenia je lyžiarske stredisko Jasná - Chopok.

Lehota plnenia: 27.01.2020 – 31.01.2020

Predpokladaný počet účastníkov: 54 žiakov a 6 pedagógovia.

O ďalšom postupe bude uchádzač informovaný verejným obstarávateľom v lehote viazanosti ponúk.

**4. PODMIENKY ÚČASTI PRE UCHÁDZAČOV**

Uchádzač musí spĺňať všetky nasledovné podmienky týkajúce sa **osobného postavenia.**

Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia podľa 32 ods. 1 zákona o VO. Požaduje sa preukázanie splnenia podmienok osobného postavenia podľa § 32 ods. I písm. e) a f) zákona o VO, a to predložením čestného vyhlásenia podpísaného oprávnenou osobou uchádzača, že uchádzač spĺňa podmienky osobného postavenia podľa § 32 ods. I zákona o VO alebo predložením dokladov podľa § 32 ods. 2, resp. podľa ods. 4 a/alebo ods. 5 v rozsahu a platnosti v zmysle zákona o VO, alebo zápisom do zoznamu hospodárskych subjektov v zmysle §152 zákona o VO.

V prípade uchádzača, ktorého tvorí skupina dodávateľov vo verejnom obstarávaní sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie predmetných podmienok účasti podľa §32 ods. 1písm. e) zákona o VO preukazuje člen skupiny len vo vzťahu k tej časti predmetu zákazky, ktorú má zabezpečiť.

V prípade, že verejný obstarávateľ bude mať pochybnosti o tom, že uchádzač spĺňa podmienky účasti podľa § 32 zákona o VO, požiada uchádzača o predloženie dokladov preukazujúcich splnenie týchto podmienok účasti. Verejný obstarávateľ upozorňuje uchádzača na skutočnosť, že podľa § 117 ods. 5 zákona o VO nesmie verejný obstarávateľ uzavrieť zmluvu objednávku s uchádzačom alebo vystaviť uchádzačovi, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa 40 ods. 6 písm. f) tohto zákona.

**5. OBSAH PONUKY**

*5.1 Ponuka predložená uchádzačom bude obsahovať:*

 1. doklady preukazujúce splnenie podmienok účasti uchádzača podľa bodu 4.Výzvy- Čestné vyhlásenie"k podmienkam zákazky (Príloha č. 2„Výzvy”)

 2. vyplnený a oprávnenou osobou podpísaný „Návrh na plnenie predmetu zákazky”(Príloha č.3„Výzvy”)

Ak ponuku predkladá skupina dodávateľov:

 1. „Čestné vyhlásenie“o vytvorení skupiny dodávateľov

 2. „Plnomocenstvo“,v ktorom uchádzač preukazuje splnomocnenie pre konanie v mene skupiny dodávateľov.

V prípade podpisu ponuky alebo dokumentov oprávnenou osobou s výnimkou štatutára, verejný obstarávateľ požaduje listinu (splnomocnenie) preukazujúcu oprávnenie tejto osoby konať v mene uchádzača

**6. MIESTO, LEHOTA A SPÔSOB PREDKLADANIA PONUKY, LEHOTA VIAZANOSTI PONUKY**

6.1 Uchádzač doručí ponuku na adresu kontaktnej osoby verejného obstarávateľa podľa bodu 1. „Výzvy”.

6.2 Spôsob doručenia: **elektronicky prostredníctvom e-mailu.**

6.3 Ponuka, ďalšie doklady a dokumenty pri výbere uchádzača sa predkladajú v štátnom jazyku (t. j. v slovenskom jazyku).

6.4 Lehota na predkladanie ponúk je stanovená: do **16.1.2020 do 12:00 h**. Ponuky predložené po lehote na predkladanie ponúk nebudú akceptované.

**7.OTVÁRANIE A PRESKÚMANIE PONÚK**

7.1 Verejný obstarávateľ si vyhradzuje právo vyhodnotiť splnenie podmienok účasti po vyhodnotení kritérií na vyhodnotenie ponúk.

7.2 Verejný obstarávateľ si vyhradzuje právo vyhodnotiť splnenie podmienok účasti len u uchádzača, ktorý sa po vyhodnotení kritérií na vyhodnotenie ponúk umiestnil na prvom mieste v poradí. Ak uchádzač, ktorý sa po vyhodnotení kritérií umiestnil na prvom mieste v poradí nepredložil niektorý z požadovaných dokladov, ktorým preukazuje splnenie podmienok účasti, alebo nespĺňa podmienky účasti, alebo jeho ponuka nezodpovedá podmienkam pre realizáciu zákazky, a tieto nedostatky nebolo možné odstrániť vysvetlením, resp. doplnením ponuky na základe výzvy verejného obstarávateľa, nebude jeho ponuka ďalej vyhodnocovaná a verejný obstarávateľ vyhodnotí ponuku uchádzača, ktorý sa umiestnil na ďalšom mieste v poradí.

7.3 Hodnotenie splnenia podmienok uvedených v bode 4.„Výzvy” bude založené na posúdení predložených dokladov.

7.4 Platnou ponukou je ponuka, ktorá obsahuje náležitosti uvedené v bode 5.„Výzvy”, neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými vo Výzve a neobsahuje také skutočnosti, ktoré sú v rozpore so všeobecne záväznými právnymi prepismi.

7.5 prípade nejasností, pochybností a potreby objasnenia ponúk, prípadne potreby ich doplnenia zo strany verejného obstarávateľa, požiada verejný obstarávateľ uchádzača o vysvetlenie, resp. doplnenie svojej ponuky v lehote určenej verejným obstarávateľom.

**8. KRITÉRIUM NA VYHODNOTENIE PONÚK**

8.1Kritérium na vyhodnotenie ponúk pre každú časť predmetu zákazky je: najnižšia cena celkom v EUR s DPH/cena spolu v EUR s DPH.

8.2 Ak uchádzač nie je platiteľom DPH, upozorní na túto skutočnosť, verejný obstarávateľ bude ponúknutú cenu považovať za konečnú.

8.3 V prípade, ak uchádzač ku dňu predkladania ponuky nie je platiteľom DPH, avšak po vystavení objednávky sa ním stane, nemá nárok na zvýšenie celkovej ceny predmetu zákazky, t. j. v prípade zmeny postavenia uchádzača na platiteľa DPH, je ním predložená celková cena konečná a nemenná a bude považovaná za cenu na úrovni s DPH.

8.4 Verejný obstarávateľ si vyhradzuje právo odmietnuť všetky predložené ponuky.

8.5 Verejný obstarávateľ si vyhradzuje právo zmeniť podmienky zákazky.

8.6 Uchádzač zaslaním ponuky bezvýhradne akceptuje všetky podmienky zákazky a vyhlasuje, že všetky predložené doklady a údaje uvedené v ponuke sú pravdivé a úplné.

8.8 Uchádzač nemá právo si uplatniť u verejného obstarávateľa akékoľvek náklady, ktoré mu vznikli v súvislosti so zrušením zákazky, zmenou podmienok alebo akýmkoľvek rozhodnutím verejného obstarávateľa.

**9. ZRUŠENIE ZÁKAZKY**

9.1 Verejný obstarávateľ si vyhradzuje právo zrušiť zákazku bez uvedenia dôvodu.

**10. DÔVERNOSŤ A OCHRANA OSOBNÝCH ÚDAJOV**

10.1 Verejný obstarávateľ počas priebehu tejto zákazky nebude poskytovať alebo zverejňovať informácie o obsahu ponúk, ani uchádzačom, ani žiadnym tretím osobám až do vyhodnotenia ponúk.

10.2 Informácie, ktoré uchádzač v ponuke označí za dôverné, nebudú zverejňované alebo inak použité bez predchádzajúceho súhlasu uchádzača.

10.3 Verejný obstarávateľ sa zaväzuje, že osobné údaje poskytnuté uchádzačom budú spracovávané a chránené podľa zákona č. 18/2018 Z. z. o ochrane osobných údajov a o zmene a doplnení niektorých zákonov.

V Bratislave 9.1.2020 PaedDr. Zuzana Butler

 riaditeľka školy